
Sokacz Anikó
Nyilvános ülésen tárgyalandó!
civil és nemzetiségi tanácsnok
Szám: 123-438/2020
Napirend száma: …………. 
Képviselő-testület
2020.08.26-i rendkívüli ülésére
Tisztelt Képviselő-testület!
Tárgy:                        
 Döntés egyedi támogatási kérelmekről
I. Előzmények

Budapest Főváros XIV. Kerület Zugló Önkormányzata Képviselő-testületének 6/2015. (III.03.) az önkormányzat által államháztartáson kívülre nyújtott forrás átadásáról és államháztartáson kívüli forrás átvételéről szóló rendeletének 4. § (1) bekezdése szerint Támogatás a Képviselő-testület vagy a bizottságok határozata, valamint a polgármester egyedi döntése alapján e rendeletben szabályozottak szerint támogatási igény alapján nyújtható.
Magyarország helyi önkormányzatairól szóló 2011. évi CLXXXIX. törvény 42. § 4. pontja alapján a Képviselő-testület hatásköréből nem ruházható át: „a gazdasági program, a hitelfelvétel, a kötvénykibocsátás, a kölcsönfelvétel vagy más adósságot keletkeztető kötelezettségvállalás, alapítványi forrás átvétele és átadása.”
II. Vélemények

Az egyedi támogatási kérelmet benyújtó alapítványok felsorolását, a civil és nemzetiségi tanácsnok asszony javaslatival kiegészítve a 2. melléklet tartalmazza. Az egyes alapítványi kérelmeket és az ahhoz tartozó költségvetés-tervezeteket a 3. melléklet tartalmazza. A támogatáshoz szükséges keretösszeg a „Civil szervezetek támogatása” soron rendelkezésre áll.
Jogi Főosztály véleménye: Az előterjesztésben közölt adatok, egyéb információk alapján észrevételt nem tesz.

Gazdasági  Főosztály véleménye: Pénzügyi szempontból észrevételt nem tesz.
Kérem a Tisztelt Képviselő-testületet, hogy az előterjesztést tárgyalja meg, és a Népjóléti Bizottság határozata alapján támogassa a kérelmező alapítványokat. 

III. Bizottsági vélemények
Az előterjesztést a Népjóléti Bizottság tárgyalja. A Bizottság véleménye a Képviselő-testület ülésén szóban kerül ismertetetésre
IV. Határozati javaslat 

Budapest Főváros XIV. Kerület Zugló Önkormányzat Képviselő-testülete elfogadja az előterjesztés. 2. mellékletét képező alapítványok támogatásáról szóló …../2020. ( )  önkormányzati határozati javaslatot.
A 1. mellékletet képező határozathozatal Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdés alapján egyszerű szótöbbséget igényel. 

Budapest, 2020. augusztus 17.

Sokacz Anikó s.k.

Mellékletek: 

1. melléklet: Határozat

2. melléklet: Egyedi támogatási kérelmet benyújtó alapítványok összesítője
3. melléklet: Alapítványi kérelmek és költségvetés-tervezetek
A mellékletek elektronikusan a www.govcenter.hu felületen elérhetők.

Készítette:     

Fábis Laura
Civil kapcsolati referens – Polgármesteri Kabinet
1. melléklet a 123-438/2020 előterjesztéshez

Budapest Főváros XIV. Kerület Zugló Önkormányzat Képviselő-testülete

.………/2020. (
) önkormányzati határozata

az alapítványok egyedi kérelem alapján történő támogatásáról

Budapest Főváros XIV. Kerület Zugló Önkormányzata Képviselő-testülete a kérelmet benyújtó alapítványokat a „Civil szervezetek támogatása” előirányzat terhére a 2. mellékletben foglalt célokra és az abban szereplő összegekkel támogatásban részesíti, azzal, hogy a pénzügyi elszámolás benyújtásának határideje 2021.január 31. A Képviselő-testület felkéri a polgármestert a támogatási szerződések aláírására.

Határidő: támogatási szerződés aláírására a döntéstől számított 30 nap

Felelős: Horváth Csaba polgármester  ( Civil kapcsolati referens útján )

